b'\n_START_ARTICLE_\nHylobothynus\n_START_SECTION_\nUtseende\n_START_PARAGRAPH_\nMiddelsstore, blankt svarte hornbiller, hannene uten horn p\xc3\xa5 hodet. Oversiden er hvelvet, pronotum noks\xc3\xa5 tett og kraftig punktert, dekkvingene med punkter som i alle fall delvis danner punktrader._NEWLINE_Beina er korte og kraftige, s\xc3\xa6rlig leggene noe utvidete, for-leggen med tre brede tenner.\n_START_SECTION_\nLevevis\n_START_PARAGRAPH_\nGenerelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt t\xc3\xb8rre omr\xc3\xa5der. Noen av artene kan gj\xc3\xb8re en del skade i jordbruket ved at larvene spiser r\xc3\xb8tter.\n_START_SECTION_\nUtbredelse\n_START_PARAGRAPH_\nSlekten er utbredt i det nordlige S\xc3\xb8r-Amerika (Colombia, Ecuador, Peru, det nordlige Brasil og Fransk Guyana).'